ওয়েব ডেস্ক: আজ মদন মিত্রের জামিনের শুনানি আলিপুর জর্জ কোর্টে। সৃঞ্জয় বসুর জামিনের পরই জামিনের জন্য মরিয়া মদন মিত্র। উচ্চ আদালতে আবেদনের সিদ্ধান্ত নেন তিনি। তবে পরিস্থিতির আমূল পরিবর্তন হয়েছে গত কয়েকদিনে। ৪০৯ ধারা না থাকার সুযোগে জামিন পেয়ে যান সৃঞ্জয়। এরপরই সিবিআই ৪০৯ ধারা অন্তর্ভূক্ত করার আর্জি জানায় আলিপুর ফৌজদারি আদালতে। সারদা রিয়্যালটি মামলায় চারশো নয় ধারা অন্তর্ভূক্ত  হওয়ায়  চার্জশিট জমা দেওয়ার ক্ষেত্রে বাড়তি সময় পেল সিবিআই। নব্বই দিনের আগে অভিযুক্তদের জামিনের দরজা কার্যত বন্ধ হয়ে গেল বলেই মনে করছে আইনজীবী মহল। অপরদিকে, চারশো নয় ধারা বাতিলের জন্য আদালতে আবেদন জানাতে চলেছেন মদন মিত্রের আইনজীবী।